ข้อบัญญัติองค์การบริหารส่วนตำบลยี่สารเรื่อง การควบคุมกิจการที่เป็นอันตรายต่อสุขภาพประเภทการผลิตน้ำดื่มจากเครื่องจำหน่ายอัตโนมัติพ.ศ. ๒๕๖๐[๑] โดยที่เป็นการสมควรตราข้อบัญญัติองค์การบริหารส่วนตำบลยี่สารว่าด้วยการควบคุมกิจการที่เป็นอันตรายต่อสุขภาพ ประเภทน้ำดื่มจากเครื่องจำหน่ายอัตโนมัติอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗และที่แก้ไขเพิ่มเติม ประกอบกับมาตรา ๓๒ มาตรา ๕๔ มาตรา ๕๕ มาตรา ๕๘ มาตรา ๖๓และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕ และที่แก้ไขเพิ่มเติมองค์การบริหารส่วนตำบลยี่สารโดยความเห็นชอบของสภาองค์การบริหารส่วนตำบลยี่สารและนายอำเภออัมพวาจึงตราข้อบัญญัติไว้ ดังต่อไปนี้ข้อ๑ ข้อบัญญัติองค์การบริหารส่วนตำบลยี่สารเรื่อง การควบคุมกิจการที่เป็นอันตรายต่อสุขภาพ ประเภท การผลิตน้ำดื่มจากเครื่องจำหน่ายอัตโนมัติพ.ศ. ๒๕๖๐ข้อ๒ ข้อบัญญัตินี้ให้ใช้บังคับภายในเขตองค์การบริหารส่วนตำบลยี่สารนับตั้งแต่วันถัดจากวันที่ประกาศในราชกิจจานุเบกษาข้อ๓ บรรดาข้อบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้การผลิตน้ำดื่มจากเครื่องจำหน่ายอัตโนมัติ หมายถึงสถานที่ที่ทำการผลิตน้ำที่ใช้เครื่องหรือผลิตภัณฑ์ในการผลิตและจำหน่ายน้ำบริโภคอัตโนมัติซึ่งทำการผลิตน้ำบริโภคบรรจุขวดหรือใส่ภาชนะต่าง ๆโดยมีการจ่ายเงินเป็นค่าน้ำบริโภค ณ สถานที่ผลิตน้ำนั้นเครื่องจำหน่ายน้ำดื่มอัตโนมัติ หมายถึงเครื่องหรือผลิตภัณฑ์สำหรับติดตั้งกับระบบพักน้ำหรือท่อจ่ายน้ำเพื่อปรับปรุงคุณภาพน้ำให้สะอาดมีคุณภาพมาตรฐาน และปลอดภัยในการบริโภค สำหรับจำหน่ายน้ำบริโภคดังกล่าวให้ผู้บริโภคโดยผ่านเครื่องอัตโนมัติผู้ดำเนินกิจการ หมายความว่าผู้เป็นเจ้าของหรือบุคคลที่เรียกชื่ออย่างอื่นซึ่งรับผิดชอบดำเนินการสถานประกอบกิจการนั้นเจ้าพนักงานท้องถิ่น หมายถึงนายกองค์การบริหารส่วนตำบลยี่สารเจ้าพนักงานสาธารณสุข หมายถึง เจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติตามพระราชบัญญัติการสาธารณสุขพ.ศ. ๒๕๓๕ข้อ๕ ให้กิจการที่เป็นอันตรายต่อสุขภาพประเภทการผลิตน้ำดื่มจากเครื่องจำหน่ายอัตโนมัติเป็นกิจการที่ต้องควบคุมในเขตองค์การบริหารส่วนตำบลยี่สารเมื่อพ้นกำหนดเก้าสิบวันนับแต่วันที่ข้อบัญญัตินี้มีผลใช้บังคับห้ามมิให้ผู้ใดดำเนินกิจการตามประเภทที่ระบุไว้ในข้อ ๕ในเขตองค์การบริหารส่วนตำบลยี่สารในลักษณะที่เป็นการค้าเว้นแต่จะได้รับอนุญาตจากเจ้าพนักงานท้องถิ่นผู้ใดประสงค์ที่จะประกอบกิจการการผลิตน้ำดื่มจากเครื่องจำหน่ายอัตโนมัติให้ยื่นคำขอรับใบอนุญาตต่อเจ้าพนักงานท้องถิ่นพร้อมหลักฐานต่างๆ ตามที่องค์การบริหารส่วนตำบลยี่สารกำหนดข้อ๖ ผู้ใดประสงค์จะประกอบกิจการการผลิตน้ำดื่มด้วยเครื่องจำหน่ายอัตโนมัติในลักษณะที่เป็นการค้าจะต้องยื่นคำขอรับใบอนุญาตตามแบบที่กำหนดไว้ท้ายข้อบัญญัตินี้พร้อมกับเอกสารและหลักฐาน ดังต่อไปนี้(๑) สำเนาบัตรประจำตัวประชาชน ข้าราชการหรือพนักงานรัฐวิสาหกิจของผู้ขออนุญาต(๒) สำเนาทะเบียนบ้านของผู้ขออนุญาต(๓) หนังสือมอบอำนาจกรณีที่ผู้ขออนุญาตมอบให้ผู้อื่นมาดำเนินการขออนุญาตแทนพร้อมด้วยสำเนาบัตรประจำตัวประชาชนข้าราชการ หรือพนักงานรัฐวิสาหกิจของผู้รับมอบอำนาจและหากเป็นผู้แทนนิติบุคคลหนังสือมอบอำนาจต้องดำเนินการให้ถูกต้องตามข้อบังคับของนิติบุคคลนั้น(๔) สำเนาหนังสือจดทะเบียนนิติบุคคล กรณีที่ผู้ขออนุญาตเป็นนิติบุคคล(๕) รายงานผลการตรวจวิเคราะห์คุณภาพน้ำบริโภคจากห้องปฏิบัติการที่ได้มาตรฐาน(๕) สำเนาใบอนุญาตตามกฎหมายที่เก่ยี วข้อง(๖) อื่น ๆ ตามที่องค์การบริหารส่วนตำบลยี่สารประกาศกำหนดข้อ๗ ผู้ขอรับใบอนุญาตประกอบกิจการการผลิตน้ำดื่มจากเครื่องจำหน่ายอัตโนมัติต้องปฏิบัติตามหลักเกณฑ์ให้เป็นไปตามเงื่อนไขอันเกี่ยวด้วยสุขลักษณะดังต่อไปนี้(๑)สถานที่ตั้งเครื่องจำหน่ายน้ำดื่มอัตโนมัติต้องอยู่ในที่ที่จะไม่ทำให้น้ำดื่มเกิดการปนเปื้อนได้ง่ายโดย(๑.๑)ต้องอยู่ห่างไกลจากบริเวณที่มีฝุ่นมาก แหล่งระบายน้ำเสียแหล่งขยะมูลฝอย(๑.๒)ต้องเป็นสถานที่ที่ไม่มีแหล่งแมลงและสัตว์พาหะนำโรค(๑.๓)บริเวณพื้นที่ตั้งเครื่องจำหน่ายน้ำดื่มอัตโนมัติน้ำไม่เฉอะแฉะสกปรกและมีการระบายน้ำที่ถูกสุขลักษณะ(๑.๔)การติดตั้งเครื่องจำหน่ายน้ำดื่มอัตโนมัติต้องยกระดับสูงจากพื้นอย่างน้อย ๑๐เซนติเมตร(๑.๕)จัดให้มีอุปกรณ์เพียงพอและมีความสูงตามความเหมาะสมสำหรับวางภาชนะบรรจุน้ำ(๒)คุณลักษณะเครื่องจำหน่ายน้ำดื่มอัตโนมัติต้องมีลักษณะดังนี้(๒.๑)เครื่องจำหน่ายน้ำดื่มอัตโนมัติและอุปกรณ์ต้องทำจากวัสดุที่ไม่เป็นอันตรายต่อสุขภาพ(๒.๒)เครื่องจำหน่ายน้ำดื่มอัตโนมัติจะต้องมีความสะอาดอย่างสม่ำเสมอและไม่รั่วซึมรวมทั้งสามารถทำความสะอาดและเคลื่อนย้ายได้ง่าย(๒.๓)หัวจ่ายน้ำและส่วนที่สัมผัสน้ำต้องทำจากวัสดุที่ใช้กับอาหารเท่านั้นและหัวจ่ายน้ำต้องสูงจากพื้นไม่น้อยกว่า๖๐ เซนติเมตร(๓)แหล่งน้ำและการปรับปรุงคุณภาพน้ำต้องเป็นดังนี้(๓.๑)แหล่งน้ำที่นำมาใช้ต้องมีคุณภาพดี เช่น น้ำประปา น้ำจากบ่อบาดาล(๓.๒)กรณีที่ผู้ดำเนินกิจการผลิตน้ำเพื่อใช้ในการประกอบกิจการเองต้องมีระบบการตรวจสอบการควบคุมและการปรับปรุงคุณภาพน้ำที่ผลิตให้มีคุณภาพดี(๓.๓)มีการปรับปรุงคุณภาพน้ำตามความจำเป็นของคุณภาพแหล่งน้ำ เพื่อให้ได้น้ำบริโภคที่มีคุณภาพมาตรฐานตามประกาศกระทรวงสาธารณสุขว่าด้วยน้ำบริโภคในภาชนะบรรจุที่ปิดสนิทข้อ๘ ผู้ได้รับใบอนุญาตจะต้องปฏิบัติตามหลักเกณฑ์เงื่อนไขอันเกี่ยวด้วยสุขลักษณะในข้อ ๗ และหลักเกณฑ์ ดังต่อไปนี้(๑)การควบคุมคุณภาพมาตรฐานน้ำบริโภคต้องดำเนินการดังนี้(๑.๑)มีการเก็บตัวอย่างน้ำส่งตรวจ ณ ห้องปฏิบัติการวิทยาศาสตร์เพื่อวิเคราะห์คุณภาพน้ำบริโภคทางด้านกายภาพเคมี และแบคทีเรียอย่างน้อย ๑ ครั้งต่อปี(๑.๒)มีการเก็บตัวอย่างน้ำจากเครื่องจำหน่ายน้ำดื่มอัตโนมัติเพื่อตรวจวิเคราะห์ทางด้านแบคทีเรียโดยใช้ชุดตรวจทดสอบวิเคราะห์อย่างง่ายในภาคสนามอย่างน้อย๑ ครั้งต่อเดือน(๒)หลักเกณฑ์เกี่ยวกับการบำรุงรักษาและการทำความสะอาด(๒.๑)มีการทำความสะอาดสถานที่บริเวณที่ตั้งของเครื่องจำหน่ายน้ำดื่มอัตโนมัติเป็นประจำวัน(๒.๒) มีการทำความสะอาดพื้นผิวเครื่องจำหน่ายน้ำดื่มอัตโนมัติช่องระบายน้ำและหัวจ่ายน้ำเป็นประจำวัน(๒.๓) ล้างทำความสะอาดถังเก็บน้ำภายในเครื่องจำหน่ายน้ำดื่มอัตโนมัติอย่างน้อย๑ ครั้งต่อเดือน(๒.๔)ล้างทำความสะอาดและเปลี่ยนวัสดุกรองตามระยะเวลาข้อแนะนำของผลิตภัณฑ์ที่กำหนดหรือก่อนหน้านั้นหากพบผลการตรวจคุณภาพน้ำผิดปกติเกินมาตรฐาน(๓)ผู้ดำเนินกิจการต้องจัดทำระบบข้อมูลและรายงานเป็นประจำและอย่างสม่ำเสมอโดยอย่างน้อยต้องเป็นดังนี้(๓.๑) บันทึกการปฏิบัติงานการตรวจสอบคุณภาพน้ำและการดูแลบำรุงรักษาตามตารางแผนการปฏิบัติงานอย่างสม่ำเสมอ(๓.๒) รวบรวมข้อมูลผลการตรวจสอบคุณภาพน้ำของหน่วยงานที่เกี่ยวข้อง(๔)ให้มีฉลากแสดงข้อแนะนำและคำเตือน ตามกฎหมายคุ้มครองผู้บริโภค(๔.๑)จัดให้มีฉลากแสดงการตรวจสอบคุณภาพน้ำบริโภคตามมาตรฐานหรือปรับปรุงต่อผู้บริโภคอย่างเปิดเผยเป็นประจำวัน(๔.๒)จัดให้มีฉลากแสดงวัน เดือน ปี ที่มีการบำรุงรักษาเครื่องจำหน่ายน้ำดื่มอัตโนมัติ เช่นการเปลี่ยนไส้กรองแสดงที่ด้านหน้าเครื่องจำหน่ายน้ำดื่มอัตโนมัติในลักษณะคงทนและเห็นได้ชัดเจนข้อ๙ ให้เจ้าพนักงานท้องถิ่นมีอำนาจกำหนดหลักเกณฑ์เงื่อนไขโดยเฉพาะระบุไว้ในใบอนุญาตให้ผู้รับใบอนุญาตปฏิบัติเพื่อป้องกันอันตรายต่อสุขภาพของสาธารณชนเพิ่มเติมจากที่กำหนดไว้โดยทั่วไปตามข้อ๗ และ ข้อ ๘ ได้ข้อ๑๐ เมื่อได้รับคำขอรับใบอนุญาตหรือคำขอต่ออายุใบอนุญาตให้เจ้าพนักงานท้องถิ่นตรวจความถูกต้องและความสมบูรณ์ของคำขอถ้าปรากฏว่าคำขอดังกล่าวไม่ถูกต้องหรือไม่สมบูรณ์ตามหลักเกณฑ์ วิธีการหรือเงื่อนไขที่กำหนดไว้ในข้อบัญญัตินี้ ให้เจ้าพนักงานท้องถิ่นรวบรวมความไม่ถูกต้องหรือความไม่สมบูรณ์นั้นทั้งหมดและแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่จะต้องส่งคืนคำขอแก่ผู้ขออนุญาตก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวันนับแต่วันได้รับคำขอเจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องหรือครบถ้วนตามที่กำหนดในข้อบัญญัตินี้ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสองให้ขยายเวลาออกไปได้อีกไม่เกินสองครั้งครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้นแล้วแต่กรณีข้อ๑๑ ผู้ได้รับอนุญาตต้องมารับใบอนุญาตภายในกำหนดสิบห้าวันนับแต่วันที่ได้รับหนังสือแจ้งจากเจ้าพนักงานท้องถิ่นหากมิได้มารับใบอนุญาตภายในระยะเวลาที่กำหนดจะถือว่าสละสิทธ์ข้อ๑๒ ใบอนุญาตให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตองค์การบริหารส่วนตำบลยี่สารเท่านั้นการขอต่ออายุใบอนุญาตจะต้องยื่นคำขอก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตการขอต่ออายุใบอนุญาตและการอนุญาตให้ต่ออายุใบอนุญาตให้เป็นไปตามหลักเกณฑ์วิธีการและเงื่อนไขที่กำหนดไว้ตามข้อ ๖ ข้อ ๗ ข้อ ๘ ข้อ ๙ และข้อ ๑๐ข้อ๑๓ ผู้ได้รับใบอนุญาตต้องเสียค่าธรรมเนียมการออกใบอนุญาตตามอัตราที่กำหนดไว้ท้ายข้อบัญญัตินี้ในวันที่มารับใบอนุญาตสำหรับกรณีที่เป็นการขอรับใบอนุญาตครั้งแรกหรือก่อนใบอนุญาตสิ้นอายุสำหรับกรณีที่เป็นการขอต่ออายุใบอนุญาตตลอดเวลาที่ยังดำเนินกิจการนั้น ถ้ามิได้เสียค่าธรรมเนียมภายในเวลาที่กำหนดให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปในกรณีที่ผู้มีหน้าที่ต้องเสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่าสองครั้งให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวนข้อ๑๔ บรรดาค่าธรรมเนียมและค่าปรับตามข้อบัญญัตินี้ให้เป็นรายได้ขององค์การบริหารส่วนตำบลยี่สารข้อ๑๕ เมื่อผู้รับใบอนุญาตไม่ประสงค์จะประกอบกิจการต่อไปให้ยื่นคำร้องบอกเลิกกิจการต่อเจ้าพนักงานท้องถิ่นตามแบบที่กำหนดท้ายข้อบัญญัตินี้ข้อ๑๖ หากผู้รับใบอนุญาตประสงค์จะแก้ไขรายการในใบอนุญาตให้ยื่นคำขอต่อเจ้าพนักงานท้องถิ่นตามแบบที่กำหนดท้ายข้อบัญญัตินี้ข้อ๑๗ ผู้รับใบอนุญาตตามข้อบัญญัตินี้ต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบกิจการตลอดเวลาที่ประกอบกิจการข้อ๑๘ ในกรณีที่ใบอนุญาตสูญหายถูกทำลายหรือชำรุดในสาระสำคัญให้ผู้รับใบอนุญาตยื่นคำขอรับใบแทนใบอนุญาตต่อเจ้าพนักงานท้องถิ่นตามแบบที่กำหนดท้ายข้อบัญญัตินี้ภายในสิบห้าวันนับแต่ในวันที่ได้รับทราบถึงการสูญหายถูกทำลายหรือชำรุดในสาระสำคัญ แล้วแต่กรณี พร้อมหลักฐาน ดังต่อไปนี้(๑)เอกสารการแจ้งความต่อสถานีตำรวจ กรณีการสูญหายหรือถูกทำลาย(๒)ใบอนุญาตเดิม กรณีชำรุดในสาระสำคัญข้อ๑๙ การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์ วิธีการและเงื่อนไขดังนี้(๑)การออกใบแทนใบอนุญาตให้ประทับตราสีแดงคำว่า ใบแทน กำกับไว้ด้วยและให้มีวัน เดือน ปี ที่ออกใบแทนพร้อมทั้งลงลายมือชื่อเจ้าพนักงานท้องถิ่นหรือผู้ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒)ให้ใช้ใบแทนใบอนุญาตได้เท่ากับเวลาที่เหลือของใบอนุญาตเดิมนั้น(๓)บันทึกด้านหลังต้นขั้วใบอนุญาตเดิม ระบุสาเหตุการสูญหาย ถูกทำลายหรือชำรุดในสาระสำคัญของใบอนุญาตเดิมแล้วแต่กรณี และลงเล่มที่ เลขที่ ปีของใบแทนใบอนุญาตข้อ๒๐ ในกรณีที่ปรากฏว่าผู้รับใบอนุญาตไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุขพ.ศ. ๒๕๓๕ กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ๒๑ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒)ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ. ๒๕๓๕(๓)ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้และการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ๒๒ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตข้อ๒๓ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษที่บัญญัติไว้ในพระราชบัญญัติการสาธารณสุขพ.ศ. ๒๕๓๕ข้อ๒๔ ให้นายกองค์การบริหารส่วนตำบลยี่สารมีหน้าที่รักษาการให้เป็นไปตามข้อบัญญัตินี้และให้มีอำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศณ วันที่ ๑๕ พฤษภาคม พ.ศ. ๒๕๖๐โสมนัส พยนต์ยิ้มนายกองค์การบริหารส่วนตำบลยี่สาร[เอกสารแนบท้าย]๑.แบบคำขอรับใบอนุญาต/ต่ออายุใบอนุญาตประกอบกิจการที่เป็นอันตรายต่อสุขภาพ ประเภทผลิตน้ำดื่มจากเครื่องจำหน่ายอัตโนมัติ๒.ใบอนุญาตประกอบกิจการการผลิตน้ำดื่มจากเครื่องจำหน่ายอัตโนมัติ(ดูข้อมูลจากภาพกฎหมาย)ปวันวิทย์/จัดทำ๔กุมภาพันธ์ ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๕๐ ง/หน้า ๘/๙ ตุลาคม ๒๕๖๑